Translate the text from Welsh to English.



 
Yn dilyn cyfarfod cyntaf Tasglu Ffoaduriaid Syria, ymrwymais i roi’r wybodaeth ddiweddaraf i Aelodau’r Cynulliad ar hynt y gwaith o adsefydlu ffoaduriaid o Syria yng Nghymru. Cyfarfu’r Tasglu ar 19 Tachwedd ac roedd cynrychiolwyr o faes Iechyd, Llywodraeth Leol, y Trydydd Sector, y Sector Preifat, y Swyddfa Gartref a’r Heddlu yn bresennol. Rwy’n falch o gael cyhoeddi y bydd pedwar Awdurdod Lleol yng Nghymru yn croesawu tua 50 o ffoaduriaid o Syria cyn y Nadolig. Nid ydym am ddatgelu’r union niferoedd, manylion yr Awdurdodau Lleol na’r dyddiadau cyrraedd gan mai’r ffoaduriaid eu hunain sy’n bwysig yn hyn i gyd. 

Mae pob un o’r 22 Awdurdod Lleol yn awyddus i adsefydlu ffoaduriaid o Syria ac mae’r 18 arall mewn cyfnodau gwahanol yn y broses. Mae gan Awdurdodau Lleol benderfyniadau allweddol i’w gwneud ac mae’n rhaid rhoi digon o amser iddynt fynd drwy’r broses o sicrhau bod y gwasanaethau angenrheidiol ganddynt.

Fel pawb yng Nghymru, mae’r ymosodiadau terfysgol diweddar ym Mharis, Mali a Beirut wedi fy mrawychu. Roedd yn siom gweld rhai yn dewis beirniadu llywodraethau am gynnig cartrefi newydd i ffoaduriaid yn dilyn yr ymosodiadau hyn. Mae Llywodraeth y DU yn fy sicrhau y bydd pawb sy’n dod yma wedi bod drwy brofion trylwyr yn y gwersylloedd cyn cael eu derbyn, a gallwn fod yn siŵr eu bod yn ffoaduriaid go iawn ac nad ydynt yn fygythiad i’n diogelwch. Yma yng Nghymru, rydym yn ymfalchïo yn ein hanes o groesawu ffoaduriaid o bob rhan o’r byd, gan gynnwys Syriaid, sydd wedi dod i’r DU a hawlio lloches. Rwyf am anfon neges glir bod croeso i ffoaduriaid a cheiswyr lloches yng Nghymru. Bydd y broses o’u hintegreiddio yn dechrau y diwrnod y byddant yn cyrraedd ac mae nifer o wasanaethau i gefnogi ffoaduriaid a cheiswyr lloches wedi bod ar gael gennym ers blynyddoedd lawer. Ar hyn o bryd rydym yn ymgynghori ynghylch ein Cynllun Cyflawni dros Ffoaduriaid a Cheiswyr Lloches sy’n amlinellu ein cynigion ar gyfer y 3 blynedd nesaf. Er mai dim ond am hyn a hyn y bydd gennym y Tasglu, felly, mae gyda ni weledigaeth hirdymor a chynaliadwy eisoes ar gyfer cefnogi ffoaduriaid a cheiswyr lloches.

Rwy’n ariannu Cydgysylltwyr Cydlyniant Cymunedol ledled Cymru sy’n sicrhau, fel rhan o’u rhaglen waith, bod yna systemau i fonitro tensiynau ar lefel leol. Mae ganddynt rôl allweddol hefyd wrth godi ymwybyddiaeth o droseddau casineb a sicrhau bod swyddogion Awdurdodau Lleol yn cael yr hyfforddiant angenrheidiol. Dydw i ddim yn barod i oddef troseddau casineb o gwbl, ac rwy’n condemnio’n gryf unrhyw gam\-drin ar Fwslemiaid yn sgil ymosodiadau fel y rheini rydym wedi bod yn dyst iddynt yn ystod y dyddiau diwethaf. Rwyf am anfon neges glir i unrhyw un sy’n dioddef casineb oherwydd lliw eu croen, eu ffydd neu eu statws mewnfudo, na fyddwn yn goddef hyn yng Nghymru. Rydym yn cydweithio’n agos â’r Heddlu ar ein Bwrdd Cyfiawnder Troseddol ar gyfer Troseddau Casineb ac rydym yn ariannu Cymorth i Ddioddefwyr Cymru er mwyn cynnig cefnogaeth i bawb sy’n dioddef yn sgil troseddau casineb. 

Mae’r gwaith yn mynd rhagddo yn gyflym yng Nghymru ac, yng nghyfarfod cyntaf y Tasglu, nodwyd meysydd ym mhob rhan o Lywodraeth Cymru lle mae angen cydlynu gweithgarwch. Mae Llywodraeth Cymru yn cefnogi Awdurdodau Lleol, yn enwedig y rheini nad oes ganddynt brofiad blaenorol o groesawu ffoaduriaid. Rwyf wedi ariannu cynhadledd sy’n cael ei chynnal heddiw sy’n canolbwyntio ar fywyd yng ngwersylloedd y Cenhedloedd Unedig, profiad Awdurdodau Lleol sydd wedi cymryd ffoaduriaid o Syria eisoes o dan y cynllun hwn, a materion cydlyniant cymunedol. Mae cynrychiolwyr o bob un o’r 22 Awdurdod Lleol wedi mynd i’r gynhadledd, a gwahoddwyd Byrddau Iechyd, sefydliadau nad ydynt wedi’u datganoli a’r Sector Preifat. 

Rwyf hefyd wedi ariannu pecyn Croeso i Gymru sy’n rhoi gwybodaeth hollbwysig ar fywyd yng Nghymru ac mae’n cynnwys adran ar yr ardal leol lle bydd y ffoaduriaid yn byw. Bydd fersiwn ar gael hefyd i blant a phobl ifanc. Bydd y pecynnau ar gael yn Gymraeg, yn Saesneg ac yn Arabeg a byddant o ddefnydd i bob ffoadur yng Nghymru, nid dim ond i’r rheini sy’n cyrraedd drwy Gynllun Adsefydlu Pobl o Syria sy’n Agored i Niwed. 

Mae nifer o gamau i’w cymryd yn sgil gwaith y Tasglu, gan gynnwys sicrhau bod gyda ni ddulliau ardderchog o gyfathrebu. Bydd y Bwrdd Gweithredu yn cwrdd unwaith eto ym mis Rhagfyr a Ionawr a rhoddaf yr wybodaeth ddiweddaraf i Aelodau’r Cynulliad unwaith eto ym mis Chwefror 2016, ar ôl cyfarfod nesaf y Tasglu. 

  






Translation:


 
 


I committed to update Assembly Members on the progress to resettle Syrian refugees in Wales following the first meeting of the Syrian Refugee Taskforce. The Taskforce met on 19 November with representatives from Health, Local Government, the Third Sector, the Private Sector, the Home Office and the Police present. I am pleased to announce that four Local Authorities across Wales will be welcoming approximately 50 Syrian refugees before Christmas. Exact numbers, details of the Local Authorities and arrival dates will not be disclosed as the interests of the refugees must be uppermost in our minds.


All 22 Local Authorities are keen to resettle Syrian refugees and the remaining 18 are at different stages in their considerations.  Local Authorities have key decisions to make and must be allowed sufficient time to go through their local processes to ensure the necessary services are in place.


Like everyone in Wales, I was horrified by the recent terrorist attacks in Paris, Mali and Beirut. It was disappointing some people chose to criticise Governments for offering new homes to refugees following these attacks. I am assured by the UK Government all refugees coming here will have been thoroughly vetted in the camps before being accepted, to ensure they are genuine refugees who pose no threat to our security.


Wales has a proud history of welcoming refugees from all over the world, including Syrians, who have come to the UK and claimed asylum. I want to send out a strong message that refugees and asylum seekers are welcome in Wales. We believe integration begins on day one of arrival and have had a number of services in place to support refugees and asylum seekers for many years. We are currently consulting on our Refugee and Asylum Seeker Delivery Plan which sets out our proposals for the next 3 years. So, although the Taskforce is time limited, we already have a long term and sustainable approach to supporting refugees and asylum seekers.


I fund Community Cohesion Co\-ordinators across Wales who ensure, as part of their work programme, that systems for monitoring tensions are in place at a local level. They also have a key role in raising awareness of hate crime and ensuring Local Authorities’ officers have the necessary training. I take a zero tolerance approach to hate crime and strongly condem any abuse Muslim people may experience in the wake of attacks such as those witnessed in recent days.  I want to send a clear message to anyone who is the victim of hate as the result of their colour, faith or immigration status, that this is not tolerated in Wales. We work closely with the Police on our Hate Crime Criminal Justice Board and fund Victim Support Cymru to offer support to all victims of hate crime.


Work is being delivered at pace in Wales and at the first meeting of the Taskforce we identified areas across the Welsh Government where a cohesive approach is needed. The Welsh Government is supporting Local Authorities, particularly those with no previous experience of hosting refugees. I have funded a conference which is taking place today which focuses on life in the UN camps, the experience of Local Authorities who have previously taken Syrian refugees under this scheme and community cohesion issues. All 22 Local Authorities are in attendance and invitations also went to Health Boards, non devolved organisations and the Private Sector.


I have also funded a Welcome to Wales pack which gives key information on life in Wales and includes a section on the local area where the refugees will live. A children and young person’s version will also be made available. The packs will be available in English, Welsh and Arabic and will be useful to all refugees in Wales, not just those who are arriving via the Syrian Vulnerable Person’s Resettlement Scheme.


There are a number of actions to be taken forward as a result of the Taskforce, including ensuring we have strong communications approaches in place. The Operations Board will meet again in December and January and I will update Assembly Members again in February 2016, after the next meeting of the Taskforce.